Δρ ΛΕΖΕ Ελένη-Παιδίατρος: Σημειώσεις Αθλητιατρικής Προπονητής Κολύμβησης ΔΙΕΚ

ΑΘΛΗΤΙΚΕΣ ΚΑΚΩΣΕΙΣ - ΟΡΙΣΜΟΣ
Με τον όρο αθλητικές κακώσεις εννοούμε κάθε τραυματισμό που συμβαίνει κατά την διάρκεια της άθλησης είτε σε επαγγελματικό είτε σε ερασιτεχνικό επίπεδο.
Οι αθλητικές κακώσεις χωρίζονται σε οξείες κακώσεις και σε κακώσεις από υπέρχρηση. Αφορούν συχνότερα τους μυς, τους τένοντες, τα οστά τους, τους συνδέσμους και τον αρθρικό χόνδρο.
ΑΙΤΙΑ ΑΘΛΗΤΙΚΩΝ ΚΑΚΩΣΕΩΝ
1.Το φύλο, η ηλικία και λειτουργικές ή ανατομικές ασυμμετρίες και ιδιαιτερότητες
2.Πρότεροι τραυματισμοί 
3.Ατυχήματα στην φάση της προπόνησης ή της άθλησης
4. κακή προπονητική τεχνική
5. ακατάλληλος αθλητικός εξοπλισμός ή επιφάνεια άθλησης
6. ανεπαρκής προθέρμανση ή 
7. υπερπροπόνηση 
8. Συνθήκες του περιβάλλοντος που μπορούν να οδηγήσουν σε έναν τραυματισμό.
9. Ψυχολογική κατάσταση του αθλητή
ΙΔΙΑΙΤΕΡΟΤΗΤΑ ΑΘΛΗΤΙΚΩΝ ΚΑΚΩΣΕΩΝ
Οι αθλητικές κακώσεις δεν είναι αποκλειστικότητα των αθλητών, αλλά συμβαίνουν συχνότερα σε αυτούς που ασχολούνται με τον αθλητισμό. Οι αθλητές είναι μια ιδιαίτερη κατηγορία ανθρώπων. Για έναν αθλητή ακόμα και ένας μικρός τραυματισμός που θα του στερήσει μια προπόνηση ή δεν θα τον αφήσει να πετύχει το μέγιστο της απόδοσης του είναι πολύ σημαντικός. Για έναν επαγγελματία αθλητή ένας τραυματισμός μπορεί να στοιχήσει 1 μετάλλιο μια ολόκληρη σεζόν ένα συμβόλαιο ή και μια αθλητική καριέρα. Για έναν ερασιτέχνη αθλητή μπορεί να σημαίνει η αποχή του από το αγαπημένο του άθλημα το οποίο μπορεί να έχει επιπτώσεις στην διάθεση του και την ψυχική του ισορροπία.
Στα πλαίσια αυτά η Ιατρική Επιστήμη μέσω της Αθλητιατρικής έχει εξελίξει τις μεθόδους διάγνωσης και αντιμετώπισης των αθλητικών κακώσεων,  η εφαρμογή των οποίων  όμως δεν σταματάει στους αθλητές, αλλά επεκτείνεται σε όλους πάσχοντες, είτε πρόκειται για αθλητές είτε όχι.

ΑΔΡΗ ΤΑΞΙΝΟΜΗΣΗ ΑΘΛΗΤΙΚΩΝ ΚΑΚΩΣΕΩΝ 
1. ΒΑΣΕΙ ΤΟΥ ΜΗΧΑΝΙΣΜΟΥ ΠΡΟΚΛΗΣΗΣ διακρίνονται σε άμεσες (επαφής)  και μη άμεσες (μη επαφής) και κακώσεις από υπερ-χρήση
2. ΒΑΣΕΙ ΤΟΥ ΙΣΤΟΥ ΠΟΥ ΤΡΑΥΜΑΤΙΖΕΤΑΙ δικαρίνονται σε: κακώσεις μαλακών ιστών και κακώσεις σκληρών οστών (οστά)
3. ΒΑΣΕΙ ΤΗΣ ΔΙΑΡΚΕΙΑΣ ΕΚΔΗΛΩΣΗΣ ΤΩΝ ΣΥΜΠΤΩΜΑΤΩΝ διακρίνονται σε οξείες και χρόνιες
4. ΒΑΣΕΙ ΤΗΣ ΣΟΒΑΡΟΤΗΤΑΣ ΤΗΣ ΚΑΚΩΣΗΣ διακρίνονται σε απλές, μεσαίες και σοβαρές.  

ΑΝΑΛΥΤΙΚΟΤΕΡΑ ΓΙΑ ΤΙΣ ΟΞΕΙΕΣ ΚΑΙ ΧΡΟΝΙΕΣ ΚΑΚΩΣΕΙΣ
Α) Οι ΟΞΕΙΕΣ αθλητικές κακώσεις είναι:
· Μυϊκές Κακώσεις: Ρήξεις, Θλάσεις, Οξύ σύνδρομο διαμερίσματος, επώδυνες μυϊκές συστολές ή «κράμπες»
· Συνδεσμικές κακώσεις: Διαστρέμματα, Ρήξη συνδέσμων
· Ρήξη μηνίσκου
· Βλάβη τενόντων: Ρήξεις,
· Χόνδροι: Ρήξεις αρθρικού Χόνδρου, οστεοχόνδρινα κατάγματα
· Αρθρικός θύλακος: θυλακίτιδα, υμενίτιδα
· Δέρμα: θλαστικό τραύμα, εκδορές αμυχές
· Νεύρα: Νευρίτιδα, νευροαπραξία
· Οστά: κατάγματα, οξεία περιοστίτιδα

Β) Οι κακώσεις από ΥΠΕΡΧΡΗΣΗ αφορούν όλους τους ιστούς και οι κυριότερες είναι:
● Δέρμα:φλυκταινες, τύλοι(«κάλοι»
● Αρθρικός θύλακος: θυλακίτιδα- υμενίτιδα
● Νεύρα: νευρίτιδα, σύνδρομα παγίδευσης νεύρου
● Μύες: ινώσεις, σύνδρομα διαμερίσματος
● Τένοντες: τενοντοπάθειες (χρόνιες φλεγμονές)
● Οστά: κατάγματα καταπόνησης, αποφυσίτιδες, περιοστίτιδες
● Χόνδροι: χονδροπάθεια 

ΕΝΔΕΙΚΤΙΚΟΣ ΚΑΤΑΛΟΓΟΣ ΑΘΛΗΤΙΚΩΝ ΚΑΚΩΣΕΩΝ (ΟΞΈΩΝ ΚΑΙ ΧΡΟΝΙΩΝ)
ΚΑΚΩΣΕΙΣ ΩΜΙΚΗΣ ΖΩΝΗΣ
1. Τενοντοπάθεια μυών πετάλου στροφέων
2. Ρήξεις στροφικού πετάλου
3. Τενοντίτιδα μακράς κεφαλής δικεφάλου βραχιονίου
4. Εξαρθρήματα ώμου-αστάθεια ώμου
5. Ρήξεις επιχείλιου χόνδρου
6. Συνδεσμική κάκωση- εξάρθρημα ακρωμιοκλειδικής 
7. Ώμος νεαρού ρίπτη (κάκωση επιφυσιακής πλάκας άνω πέρατος βραχιονίου
8. Κάταγμα κλείδας
ΚΑΚΩΣΕΙΣ ΑΓΚΩΝΑ
1. Έξω επικονδυλίτιδα (αγκώνας τενίστα)
2. Έσω επικονδυλίτδα (αγκώνας ρίπτη, γκόλφερ)
3. Ωλένια νευρίτιδα- σύνδρομο ωλένιου σωλήνα
4. Κακώσεις έσω πλάγιου συνδέσμου(ωλένιου) αγκώνα
5. Εξάρθρημα αγκώνα
6. Κάταγμα ωλέκρανου
ΚΑΚΩΣΕΙΣ ΠΗΧΕΟΚΑΡΠΙΚΗΣ
1. Σύνδρομο καρπιαίου σωλήνα
2. Σύνδρομο διασταύρωσης ή (καρπός κωπηλατών)
3. Στενωτική τενοντοελυτρίτιδα de Quervain
4. Κατάγματα κάτω πέρατος κερκίδας Colles
5. Κατάγματα σκαφοειδούς, μετακαρπίων ή δακτύλων
ΚΑΚΩΣΕΙΣ ΓΟΝΑΤΟΣ , ΓΑΣΤΡΟΚΝΗΜΙΑΣ, ΠΟΔΟΚΝΗΜΙΚΗΣ
1. Τενοντοπάθεια επιγονατιδικού (γόνατο των αλτών
2. Τενοντοπάθεια ιγνυακού μυός
3. Σύνδρομο προστριβής λαγονοκνημιαίας ταινίας (γόνατο δρομέων)
4. Νόσος Osgood Schlatter αποφυσίτιδα κνημιαίου κυρτώματος
5. Κακώσεις έσω πλάγιου συνδέσμου γόνατος (κολυμβητές υπτίου και προσθίου)
6. Κάκωση πρόσθιου και οπίσθιου χιαστού συνδέσμου
7. Κάκωση μηνίσκων
8. Ρήξη ή θλάση γαστροκνημίου
9. Ρήξη αχιλλείου τένοντα
10. Διαστρέμματα ποδκνημικής
11. Αστράγαλος ποδοσφαιριστή
12. Κατάγματα κόπωσης σφυρών
13. Κάταγμα υπερχρήσης σκαφοειδούς στου ταρσού κ.α
ΚΑΚΩΣΕΙΣ ΣΠΟΝΔΥΛΙΚΗΣ ΣΤΗΛΗΣ
1. Το «τρύπημα» δηλαδή βλάβη στο βραχιόνιο πλέγμα των ριζών Α5, Α6
2. Σπονδυλόλυση-σπονδυλολίσθηση
3. Κήλη μεσοσπονδυλίου δίσκου
4. Οσφυαλγία των αθλητών συνήθως από θλάσεις των μυών , ή εξαιτίας των 2,3 παθήσεων







ΙΣΤΟΡΙΚΟ ΚΑΙ ΠΡΟΛΗΠΤΙΚΟΣ ΕΛΕΓΧΟΣ ΑΘΛΗΤΗ
1. Ατομικό και οικογενειακό καρδιολογικό ιστορικό. Ιδιαίτερη έμφαση δίνεται σε αιφνίδιους θανάτων συγγενών σε ηλικία <45 ετών, σε ιστορικό συγγενών μυοκαρδιοπαθειών, σε επεισόδια απώλειας συνείδησης ή διαπιστωμένων αρρυθμιών κ.α Το μεγαλύτερο ποσοστό αιφνιδίων θανάτων κατά την διάρκεια ή μετά την άθληση οφείλεται σε καρδιακή ανακοπή ή δυσλειτουργία και το 80% των καρδιολογικών αιφνιδίων συμβάντων σε αθλητές είναι κληρονομικής φύσης
2. Βάσει του παραπάνω ιστορικού και των παραγόντων κινδύνου πρέπει να γίνει οπωσδήποτε υπερηχογράφημα καρδιάς και μεγάλων αγγείων και ηλεκτροκαρδιογράφημα, μέτρηση πίεσης και στα 4 άκρα και επί ενδείξεων  και τεστ κοπώσεως που μπορεί να αναδείξει σπάνιες αρρυθμίες ή ισχαιμικά επεισόδια κατά την άθληση.
3. Αναπνευστικό: ιστορικό άσθματος, βρογχίτιδας
4. Αλλεργίες εποχικές ή σε υμενόπτερα και ειδικά αναφυλακτικά επεισόδια
5. Ιστορικό πρόσφατων και παλαιότερων χειρουργείων, τραυματισμών και νοσηλειών
6. Ενδοκρινολογικά ή μεταβολικά, νευρολογικά (π.χ. επιληψία) νοσήματα (π.χ. σακχαρώδης διαβήτης, παθήσεις θυρεοειδούς ή επινεφριδίων που μπορεί να οδηγήσουν σε σοβαρά επεισόδια κατά την άσκηση)
7. Πλήρης ιατρική εξέταση συμπεριλαμβανομένης και της δερματολογικής ειδικά για μεταδοτικά νοσήματα σε αθλήματα επαφής ή στην κολύμβηση (μολυσματικό κηρίο, έρπητας, μολυσματική τέρμινθος κ.α)
ΑΝΤΕΝΔΕΙΞΕΙΣ ΑΘΛΗΣΗΣ 
1. Σε οξεία φάση: α)τραυματισμοί β)πυρετός γ) τρέχουσες λοιμώξεις κυρίως αναπνευστικού (αμυγδαλίτιδα, ιγμορίτιδα, βρογχίτιδα, πνευμονία), ιώσεις π.χ. λοιμώδης μονοπυρήνωση και κυτταρομεγαλοϊός που μπορει να προκαλέσουν διόγκωση ήπατος
2. Μετεγχειρητική περίοδος
3. Συγκοπτικά επεισόδια, απώλεια συνείδησης και επιληψία σε αθλήματα που μπορεί να ενέχουν επιπλέον κίνδυνο από κάτι τέτοιο (π.χ σκι, ιππασία, ποδηλασία, κολύμβηση)
4. Βαρύ μη ελεγχόμενο άσθμα ή αναφυλαξία/σοβαρή αλλεργία σε αλλεργιογόνα π.χ εποχικά που επηρεάζουν την άθληση π.χ στην ύπαιθρο
5. Συγκεκριμένες σοβαρές παθήσεις 
6. Παράγοντες περιστασιακοί του περιβάλλοντος (π.χ αυξημένοι ατμοσφαιρικοί ρύποι, αυξημένη θερμοκρασία ή υγρασία περιβάλλοντος, απότομη αλλαγή περιοχής άθλησης χωρίς να έχει προηγηθεί εγκλιματισμό


ΜΥΙΚΕΣ ΚΑΚΩΣΕΙΣ 
Οι μυϊκές κακώσεις ή θλάσεις όπως συνήθως ονομάζονται, χωρίζονται σε αυτές που γίνονται από άμεση πλήξη και σε αυτές που γίνονται από έμμεση βία όταν ο μυς διαταθεί πέρα από το όριο αντοχής του. Μπορεί να προέρχονται από:
Α) Κάκωση από άμεση πλήξη
Β) Κάκωση από διάταση
Γ) Ανάλογα με την βαρύτητα της κάκωσης χωρίζονται σε 3 βαθμούς.
1ου  βαθμού χαρακτηρίζεται η κάκωση που έχει απλή διάταση έως και ρήξη λίγων μυϊκών ινών. Χαρακτηρίζεται από μικρή ευαισθησία, οίδημα και πόνο στο εύρος της τροχιάς κίνησης του τραυματισμένου μυός
2ου βαθμού  η μερική ρήξη του μυός που εμφανίζεται με μέτρια ευαισθησία, οίδημα μεγάλο και μυϊκό σπασμό και σημαντικό περιορισμός του εύρους της τροχιάς του μυός
3ου  βαθμού η πλήρης ρήξη του μυός που εκδηλώνεται με πολύ έντονο πόνο και σπασμό  και σημαντικό οίδημα και συνοδεύεται από παύση λειτουργίας του μυός στη συμμετοχή του στην κίνηση για την οποία είναι υπεύθυνος.
Οι μυικές θλάσεις συμβαίνουν συχνότερα στους μύες εκείνους που εκτείνονται πέρα από δύο αρθρώσεις όπως είναι οι οπίσθιοι μηριαίοι, η ορθή κεφαλή του τετρακεφάλου, ο γαστροκνήμιος και δικέφαλος βραχιόνιος.

Προδιαθεσικοί παράγοντες είναι:
• προηγούμενη μυϊκή θλάση
• μυϊκή ανισσοροπία
• μυϊκή κόπωση
• μη επαρκής ανάπαυση
• μυϊκή αδυναμία
• ανεπαρκής προθέρμανση
• ακατάλληλος εξοπλισμός (π.χ. υποδήματα)
Θεραπεία
Η συνήθης αρχική αντιμετώπιση περιλαμβάνει:
•ανάπαυση,
• παγοθεραπεία,
• επίδεση και
• ανύψωση του σκέλους προκειμένου να περιοριστούν τα συμπτώματα, το αιμάτωμα και η φλεγμονή.
Μπορεί επίσης να χρησιμοποιηθούν φυσικοθεραπευτικά μέσα στα αρχικά στάδια και πρόγραμμα αποκατάστασης στην συνέχεια με διατάσεις, ασκήσεις ενδυνάμωσης και ασκήσεις εξειδικευμένες για το κάθε άθλημα προκειμένου να μπορέσει ο αθλητής να επανέλθει στο ίδιο επίπεδο αθλητικής δραστηριότητας με πριν.
Επίσης θα πρέπει να εντοπιστούν και να διορθωθούν τυχόν προδιαθεσικοί παράγοντες που οδήγησαν στον τραυματισμό αρχικά.
Η χρήση νεώτερων βιολογικών τεχνικών όπως το Πλάσμα Πλούσιο σε Αιμοπετάλια (PRP) έχει θέση κυρίως σε χρόνιες καταστάσεις και ιδίως όταν αφορούν το μυοτενόντιο ή το τενόντιο τμήμα του μυός.

ΣΥΝΔΡΟΜΑ ΔΙΑΜΕΡΙΣΜΑΤΟΣ
Πρόκειται για την οξεία ή χρόνια αύξηση της πίεσης σε ένα κλειστό διαμέρισμα εντός των περιτοναϊκών ελύτρων (ανελαστικές παχύνσεις κολλαγόνου ιστού) που οδηγεί σε μικροαγγειακή κάκωση ώστε να προκληθεί διαδοχικά ισχαιμία και υποξία της περιοχής και ακολούθως ισχαιμική νέκρωση των μαλακών μορίων της περιοχής. Το οξύ σύνδρομο οφείλεται συνήθως σε κάταγμα, σοβαρή μυϊκή θλάση ή πολύ σφικτή περίδεση ενώ το χρόνιο έχει σχέση με εντατική προπόνηση και υπερφόρτωση.  Το κύριο σύμπτωμα είναι ο πόνοςπου εκλύεται στη δραστηριότητα και υφίεται στην ηρεμία και αιμωδία ή τοπικό οίδημα

ΣΠΑΣΜΩΔΙΚΕΣ ΕΠΩΔΥΝΕΣ ΣΥΣΠΑΣΕΙΣ (ΚΡΑΜΠΕΣ)
Αφορούν σε ακούσιες μυϊκές συστολές μικρής χρονικής διάρκειας και θεωρείται οφείλονατι στην παρατεταμένη νευρική δραστηριότητα μετά από έντονη κόπωση και σε ηλεκτρολυτικές διαταραχές, αφυδάτωση. 
ΣΥΝΔΕΣΜΙΚΕΣ ΚΑΚΩΣΕΙΣ
Οι σύνδεσμοι είναι παχύνσεις συνδετικού ιστού που αποτελούνται από κολλαγόνο ιστό και οι οποίες συνδέουν τα οστά μεταξύ τους στις αρθρώσεις. Η κύρια λειτουργία τους είναι η σταθεροποίηση των αρθρώσεων αλλά επίσης παίζουν σημαντικό ρόλο στην ιδιοδεκτικότητα δηλαδή στην ακούσια αντίληψη του μέλους στον χώρο.
Μηχανισμός Κάκωσης, ταξινόμηση και κλινική εικόνα
Οι συνδεσμικές κακώσεις προκαλούνται λόγω υπερδιάτασης εξαιτίας υψηλής εφελκυστικής φόρτισης (έμμεση αιτιολογία) ή από άμεσο τραυματισμό επαφής (πλήξη απευθείας πάνω στο σύνδεσμο). Οι συνδεσμικές κακώσεις χωρίζονται ανάλογα με την βαρύτητα σε:
1ου βαθμού Απλή διάταση, μικροσκοπικές ρήξεις ινών, μικρή ευαισθησία και ελάχιστο οίδημα ή πόνος
2ου βαθμού Μερική ρήξη συνδέσμου οπότε και παρουσιάζεται μέτρια ευαισθησία, αλλά μεγάλο οίδημα, πόνος και σπασμός μυϊκός οπότε και περιορίζεται σημαντικά η διάταση του συνδέσμου
3ου Βαθμού Πλήρης ρήξη συνδέσμου με σημαντική αστάθεια της άρθρωσης και σημαντικό οίδημα και πόνο. 

Συχνότερα οι συνδεσμικές κακώσεις συμβαίνουν:
Στο Γόνατο
• Κάκωση ή Ρήξη του Πρόσθιου Χαστού Συνδέσμου
• Κάκωση ή Ρήξη του Οπίσθιου Χιαστού Συνδέσμου
• Κάκωση ή Ρήξη ενός Πλάγιου Συνδέσμου
• Συνδιασμός κακώσεων ή Ρήξεων περισσοτέρων του ενός συνδέσμων.
Και στην Ποδοκνημική- αστράγαλο γνωστά και ως Διαστρέμματα Ποδοκνημικής
και μπορεί να αφορούν:
• Τον έσω πλάγιο (Δελτοειδή) συνδέσμο
• Τον έξω πλάγιο σύνδεσμο.
• Τον πρόσθιο κνημοπερανιαίο σύνδεσμο
• Την κνημοπερονιαία συνδέσμωση
• Συνδιασμός των ανωτέρω
επούλωση των τραυματισμένων συνδέσμων για την αποφυγή υπότροπων και την πιο γρήγορη επάνοδο στις αθλητικές δραστηριότητες.
ΡΗΞΗ ΤΕΝΟΝΤΑ 
Η πλειοψηφία των τενόντιων τραυματισμών οφείλεται σε υπερχρήση ή άμεση πλήξη/ρήξη του τένοντα. Ρήξη του τένοντα έχουμε όταν διακοπεί η συνέχεια του με αποτέλεσμα να μην μπορούν να μεταφερθούν οι δυνάμεις από τον μυ στο οστό και επομένως να μην μπορεί να σταθεροποιήσει ή να κινήσει μια άρθρωση.
ΑΙΤΙΑ
Η ρήξη του τένοντα μπορεί να είναι οξεία – τραυματική ή αποτέλεσμα υπέρχρησης – εκφυλιστική. Οι οξείες ρήξεις είναι αποτέλεσμα τραυματισμού και συμβαίνουν όταν η δύναμη η οποία ασκείται στον τένοντα υπερβαίνει την αντοχή του. Συνήθως αυτό συμβαίνει όταν υπάρχει έκκεντρη σύσπαση του μυός, όπως συμβαίνει στον γαστροκνήμιο όταν ο δρομέας σπρώχνει κατά την εκκίνηση να φύγει από τον βατήρα.
Η ρήξη μπορεί να είναι μερική ή ολική και μπορεί να συμβεί στην μυοτενόντια συμβολή του, στην μεσότητά του ή στην πρόσφυση του στο οστό.
Οι οξείες ρήξεις συναντώνται συχνότερα σε ευκαιριακούς αθλητές ηλικίας 30 – 50 ετών, σε εκρηκτικά αθλήματα, συχνά χωρίς προηγούμενα συμπτώματα.
Προδιαθεσικοί παράγοντες
Παράγοντες που προδιαθέτουν σε εκφύλιση και ρήξη των τενόντων είναι:
• Η χρόνια τενοντίτιδα ή τενοντοπάθεια
• Αθλήματα με επαναλαμβανόμενη χρήση
• Παλαιότερος τραυματισμός
• Οι εγχύσεις κορτιζόνης (ιδίως αν γίνουν ενδοτενόντια)
• Η χρήση κάποιων αντιβιοτικών (όπως οι κινολόνες)
• Η συστηματική χρήση Στεροειδών
• Η χρόνια νεφρική ανεπάρκεια
• Η ρευματοειδής αρθρίτιδα
• Ο Σακχαρώδης διαβήτης
• Κάποια αυτοάνοσα νοσήματα
ΤΑΞΙΝΟΜΗΣΗ ΚΑΙ ΚΛΙΝΙΚΗ ΕΙΚΟΝΑ
Οι οξείες τενόντιες κακώσεις-ρήξεις χαρακτηρίζονται από λύση της συνέχειας των κολλαγόνων ινών του τένοντα και όπως στις περιπτώσεις συνδέσμων ή μυών διακρίνεται πάλι σε 1ου , 2ου  και 3ου βαθμού ανάλογα αν έχουμε ρήξη ελάχιστων ινών, ή μερικών ινών  ή πλήρης ρήξη του τένοντα αντιστοίχως. Στο 1ου βαθμού η ενόχληση είναι ήπια ενώ στου 2ου βαθμού η ευαισθησία και η μείωση της λειτουργίας της άρθρωσης  είναι έκδηλη, στη δε 3ου βαθμού υπάρχει έντονος πόνος και αδυναμία στην κίνηση.  Σε κάποιες περιπτώσεις συνοδά εμφανίζεται οίδημα και αιμάτωμα.

ΤΕΝΟΝΤΙΤΙΔΑ
 Είναι η κατάσταση εκφυλισμού του τένοντα (ρήξη και διάταση των τενόντιων ινών) η οποία συνοδεύεται από φλεγμονή, δημιουργία κοκκιώδους ιστού και εναπόθεση κολλαγόνου. Παρουσιάζεται ύστερα από άμεση κάκωση, από υπερχρήση, ανατομικές ασυμμετρίες και προπονητικά σφάλματα.

ΒΛΑΒΕΣ ΟΡΟΓΟΝΩΝ ΘΥΛΑΚΩΝ 
Οι ορογόνοι θύλακοι είναι μικρές κοιλότητες από συνδετικό ιστό γεμάτες  με ορώδες υγρό  και βρίσκονται μεταξύ τενόντων, μεταξύ οστών και τενόντων ή μεταξύ τενόντων και δέρματος και χρησιμεύουν στη μείωση της τριβής και στη διευκόλυνση της κίνησης των τενόντων. Μπορεί να τραυματιστούν οξέως ή συνηθέστερα σε πλαίσια υπερχρήσης. Χαρακτηρίζονται από τοπικό οίδημα, ευασισθησία και περιορισμό κάποιων κινήσεων  και στην περίπτωση της ορογονοθυλακίτιδας από πρωινή δυσκαμψία της άρθρωσης μετά από άσκηση. 

ΧΟΝΔΡΙΝΕΣ ΒΛΑΒΕΣ
Ο αρθρικός χόνδρος είναι ο λείος άσπρος μαλακός ιστός ο οποίος καλύπτει τις αρθρικές επιφάνειες των οστών επιτρέποντας τους να ολισθαίνουν συντελώντας στην ομαλή κίνηση αλλά και στην απορρόφηση των κραδασμών. Είναι μια ειδική μορφή χόνδρου που ονομάζεται υαλώδης χόνδρος.
Ο αρθρικός χόνδρος μπορεί να υποστεί βλάβη από κάποιο τραυματισμό ή μπορεί και να έχει μια φυσιολογική φθορά. Οι χόνδρινες βλάβες είναι συχνά συνέπεια αθλητικών που έχουν ως συνέπεια την σύνθλιψη ή και την απόσπαση ενός τμήματος του αρθρικού χόνδρου. Συχνότερα τραυματίζεται η άρθρωση του γόνατος αλλά μπορεί να αφορά οποιαδήποτε άρθρωση όπως την ποδοκνημική (αστράγαλο), το ισχίο, τον ώμο, τον αγκώνα και άλλες αρθρώσεις.
Συμπτώματα
Όταν ο χόνδρος έχει υποστεί μια βλάβη τότε παύει να υπάρχει ομαλή λειτουργία της άρθρωσης η οποία μπορεί να είναι επώδυνη, να παρουσιάζει ύδραρθρο (αυξημένο αντιδραστικό υγρό), να έχει μηχανικά ενοχλήματα όπως εμπλοκή της άρθρωσης ή κριγμό συνεπεία κάποιου ελεύθερου σώματος αλλά και να οδηγήσει σε πρώιμη αρθρίτιδα, δηλαδή σε πλήρη καταστροφή της άρθρωσης.
Ο αρθρικός χόνδρος στερείται αιμάτωσης και για αυτό ο οργανισμός δεν μπορεί να επουλώσει μία βλάβη του με φυσιολογικό υαλώδη χόνδρο. Για το λόγο αυτό η επιστήμη έχει εξελίξει διάφορες τεχνικές προκειμένου να βοηθήσει στην πληρέστερη αποκατάσταση του χόνδρου και να καθυστερήσει την εξέλιξη μιας ενδεχόμενης αρθρίτιδας.
Οι Νέες Βιολογικές τεχνικές όπως εγχύσεις:
• Βλαστοκυττάρων (Stem Cells) ή Αυτόλογων Χονδροκυττάρων
• Πλάσματος Πλούσιου σε Αιμοπετάλια (PRP)
και οι αρθροσκοπικές τεχνικές όπως:
• μικροκατάγματα,
• μεταμόσχευση αυτόλογων χονδροκυττάρων
• μεταμόσχευση αυτόλογων οστεοχόνδρινων κυλίνδρων από άλλες μη φορτιζόμενες περιοχές είναι μερικές από τις θεραπείες που χρησιμοποιούμε σήμερα ανάλογα με το μέγεθος και την εντόπιση της βλάβης, προκειμένου να την αποκαταστήσουμε.
ΚΑΤΑΓΜΑΤΑ  (ταξινόμηση) ΚΑΙ ΚΑΤΑΓΜΑΤΑ ΑΠΟ ΚΟΠΩΣΗ 
Κάταγμα είναι η λύση της συνέχειας του οστού που μπορεί να προκληθεί από απευθείας μηχανική πίεση πάνω στο οστό (πλήξη) ή από μηχανικές πιέσεις που μεταφέρονται από πιο απομακρυσμένα σημεία  (π.χ. κάταγμα κερκίδας από πτώση στην παλάμη με τεντωμένο χέρι) ή από ήπια μηχανικά φορτία σε παθολογικά οστά (οστεοπώρωση). 
Τα κατάγματα διακρίνονται με διάφορες ταξινομήσεις για περιγραφικούς λόγους και χρήσης κοινής ορολογίας στην ορθοπεδική . Έτσι, 
Α) Ανάλογα με την φορά του κατάγματος  διακρίνονται σε 
1. σπειροειδή 2. εγκάρσια και 3. λοξά 
Β) Ανάλογα με τη συντριβή του οστού σε απλά και συντριπτικά
Γ) Ανάλογα με το αν συνοδεύονται από λύση ή όχι της συνέχειας του υπερκείμενου δέρματος σε ανοιχτά (επιπλεγμένα) και σε κλειστά. 
Δ) Ανάλογα με την ανατομική τους εντόπιση (π.χ. υποτροχαντήριο, διάφυσης, διατροχαντήριο, υπερκονδύλιο κ.ο.κ)
Ε) Ιδιαίτερες μορφές καταγμάτων είναι τα 
1.  δίκην χλωρού ξύλου και τα κατάγματα της αυξητικής πλάκας/επίφυσης(στα παιδιά) 2. Αποσπαστικά και κατάγματα κοπώσεως 3. Ρωγμώδη 4. παθολογικά κατάγματα (σε έδαφος οστεοπόρωσης ή αλλοιώσεων του οστού) που αποτελούν και σχετικά χαμηλής βαρύτητας κακώσεις.
Άλλα είδη καταγμάτων είναι τα ακόλουθα:
Το  κάταγμα κοπώσεως είναι μία μικρή ρωγμή ή ένα οστικό οίδημα στο περιόστεο το οποίο προκαλείται συνήθως από υπέρχρηση και επαναλαμβανόμενη δραστηριότητα. Συμβαίνει όταν οι μύες υποστούν τόσο μεγάλη κόπωση που δεν μπορούν να απορροφήσουν περαιτέρω κραδασμούς. Προοδευτικά οι εξασθενημένοι μύες μεταφέρουν την υπερφόρτωση στο οστό με αποτέλεσμα να υποστεί μια μικρή ρωγμή. Η ρωγμή αυτή ονομάζεται κάταγμα από κόπωση.
ΑΙΤΙΑ
Το κάταγμα από κόπωση συχνά είναι το αποτέλεσμα της απότομης αύξησης της έντασης, της διάρκειας ή της συχνότητας μιας δραστηριότητας. Αυτό το συναντάμε σε νέους αθλητές που ξεκινάνε μια αθλητική δραστηριότητα αλλά και σε έμπειρους όταν για παράδειγμα ύστερα από μια περίοδο ξεκούρασης ανάμεσα σε αγωνιστικές περιόδους, αντί να ξεκινήσουν την προπόνηση προοδευτικά, ξεκινάνε με την ίδια διάρκεια/ένταση που είχαν σταματήσει την προηγούμενη περίοδο. Η πιθανότητα για κάταγμα από κόπωση αυξάνει επίσης σε αυτούς τους αθλητές, όταν εκτός από απότομη αύξηση δραστηριότητας δε δίνουν στο σώμα τους τον απαραίτητο χρόνο για αποκατάσταση και αγνοούν τα διάφορα ενοχλήματα που τυχόν παρουσιάζονται.
Διάφοροι άλλοι παράγοντες-όπως προπονητική τεχνική και διατροφή-μπορεί να αυξήσουν την πιθανότητα ενός κατάγματος από κόπωση.
Ενδεικτικά, αναφέρονται οι ακόλουθοι:
Λανθασμένη τεχνική
Οτιδήποτε μεταβάλλει τη μηχανική με την οποία το πόδι απορροφά τα φορτία κατά την πρόσκρουση στο έδαφος, αυξάνει την πιθανότητα ενός κατάγματος από κόπωση. Έτσι, μία τενοντίτιδα, ένας κάλος, μια φλύκταινα ή μια πληγή μπορεί να επηρεάσουν τον τρόπο φόρτισης κατά τη βάδιση ή την άθληση με αποτέλεσμα την υπερφόρτιση κάποιου οστού.
Λάθος εξοπλισμός
Η χρήση π.χ. φθαρμένων υποδημάτων ή ακατάλληλων για το συγκεκριμένο άθλημα ή για τον συγκεκριμένο αθλητή (ανάλογα με τον τρόπο φόρτισης), μπορεί να οδηγήσει σε ένα κάταγμα από κόπωση.
Αλλαγή εδάφους
Η πρόσφατη αλλαγή εδάφους άσκησης, όπως όταν ένας αθλητής του τένις αλλάζει τύπο γηπέδου από γρασίδι σε χώμα ή ένας δρομέας αλλάζει έδαφος τρεξίματος (π.χ. από διάδρομο σε άσφαλτο) μπορεί, αν δεν γίνει σταδιακά, να οδηγήσει σε ένα κάταγμα από κόπωση.
Οστική ανεπάρκεια
Τέλος, μπορεί επίσης να συμβεί σε άτομα που έχουν μειωμένη οστική πυκνότητα, όπως συμβαίνει στην οστεοπόρωση και κατά τη μακροχρόνια χρήση ορισμένων φαρμάκων ακόμα και όταν έχουν φυσιολογική καθημερινή δραστηριότητα.
Είναι τα κατάγματα κοπώσεως συχνότερα στις γυναίκες από ότι στους άντρες;
Ιατρικές μελέτες έχουν δείξει ότι οι γυναίκες αθλήτριες υπόκεινται συχνότερα σε κατάγματα κοπώσεως. Αυτό είναι πιθανόν να οφείλεται σε μια πάθηση που συναντάται στις γυναίκες αθλήτριες, γνωστή ως η «τριάδα της γυναίκας αθλήτριας» και περιλαμβάνει: διαταραχή της σίτισης (βουλιμία ή ανορεξία), αμηνόρροια και οστεοπόρωση. Η διαταραχή της σίτισης όμως δεν είναι πρόβλημα μόνο των γυναικών αθλητριών αλλά και αρκετοί άντρες φαίνεται να παρουσιάζουν όλο και περισσότερο παρόμοια προβλήματα.
Που και πότε συμβαίνουν;
Τα περισσότερα κατάγματα εκ κοπώσεως συναντώνται στα κάτω άκρα. Η κνήμη είναι το οστό που προσβάλλεται συχνότερα και ακολουθούν η περόνη, τα οστά του ταρσού, τα μετατάρσια, το μηριαίο οστό και ο ηβικός κλάδος της λεκάνης. Πρακτικά μπορεί να συμβούν σε οποιοδήποτε οστό υπόκειται σε συνεχείς επαναλαμβανόμενες φορτίσεις.
Μελέτες έχουν δείξει ότι τα περισσότερα κατάγματα εκ κοπώσεως συμβαίνουν σε αθλητές του στίβου, του τένις και της ενόργανης γυμναστικής. Σε όλα αυτά τα αθλήματα οι επαναλαμβανόμενες φορτίσεις στα κάτω άκρα μπορούν να προκαλέσουν τραυματισμό. Η ανεπαρκής ξεκούραση ανάμεσα στις προπονήσεις ή στους αγώνες προδιαθέτει σε εμφάνιση ενός τέτοιου κατάγματος.

Συνήθη κατάγματα σε αθλητές αφορούν σε κατάγματα κάτω άκρου (κνήμης, περόνης, μηριαίου, επιγονατίδας), άνω άκρου (κατάγματα κερκίδας, ωλένης, βραχιονίου), κατάγματα μετακαρπίων ή σπανιότερα φαλάγγων δακτύλων (π.χ. μπάσκετ, βόλλεϋ, μποξ), κατάγματα καρπού με συνηθέστερα αυτό του σκαφοειδούς και πλευρών. 

ΚΑΤΑΓΜΑΤΑ ΑΝΑΠΤΥΞΙΑΚΗΣ (ΕΠΙΦΥΣΙΑΚΗΣ ΠΛΑΚΑΣ) ΣΤΑ ΠΑΙΔΙΑ διακρίνονται σε 5 τύπους και είναι σημαντικά γιατί η καλή επούλωση είναι σημαντική τόσο για την κατά μήκος αύξηση του οστού όσο και την ομαλή λειτουργία της άρθρωσης μελλοντικά
Τύπου 1 : Το κάταγμα αφορά μόνο την γραμμή χόνδρινης ανάπτυξης
Τύπου 2 : Το κάταγμα διαπερνά την χόνδρινη γραμμή και ανεβαίνει προς την μετάφυση
Τύπου 3 : Το κάταγμα διαπερνά την χόνδρινη γραμμή και μετά κατευθύνεται προς την επίφυση.
Τύπου 4 :Το κάταγμα διαπερνά και μετάφυση και χόνδρινο τμήμα και επίφυση
Τύπου 5 : Πρόκειται για καταπάτηση του χόνδρου που ΔΕΝ φαίνεται αρχικά στην ακτινογραφία ΑΛΛΑ μετά προκαλείται επιφυσιόδεση .

ΔΙΑΣΤΡΕΜΜΑ 
Ονομάζεται η κάκωση των μαλακών μορίων μιας άρθρωσηε κατά την οποία ένας συνήθως σύνδεσμος και η παρακείμενη περιοχή διατείνονται βίαια ή παθαίνουν μερική ρήξη ΧΩΡΙΣ όμως να παρεκτοπίζονται οι αρθρικές επιφάνειες. Αυτό συμβαίνει όταν μια άρθρωση αναγκασθεί να κινηθεί βίαια προς μια ανώμαλη προς αυτή θέση ή να βρεθεί σε θέση πέρα από τις φυσιολογικές αντοχές της. Ένα διάστρεμμα χαρακτηρίζεται ως ελαφρό ή Ι βαθμού  όταν γίνεται απλή διάταση του συνδέσμου και του αρθρικού θυλάκου, ΙΙ βαθμού ή μέτριο όταν υπάρχει μερική ρήξη και ΙΙΙ βαθμού ή βαρύ όταν η ρήξη είναι πλήρης. 
Στο ΙΙΙ βαθμού αναμένεται παρεκτόπιση κάποια στιγμή των αρθρικών επιφανειών (εξάρθρθρημα ή υπεξάρθρημα) που μπορεί να αναταχθεί αυτόματα. 
Το διάστρεμμα συνοδεύεται από οξύ πόνο, οίδημα και τοπικό αιμάτωμα, στα δε ΙΙ και ΙΙΙ βαθμού υπάρχει παραμόρφωση στην περιοχή της άρθρωσης και άλγος στην κίνηση. Χρήζουν άμεσης αντιμεπτώπισης με πάγο, ανάσπαση μέλους, ακινητοποίηση ή και ανάταξη και περίδεση στη συνέχεια. 
Συχνότερα διαστρέμματα αφορούν στην περιοχή της ποδοκνημικής, του αγκώνα, του γόνατος. 

ΥΠΕΞΑΡΘΡΗΜΑ ΚΑΙ ΕΞΑΡΘΡΗΜΑ
Το υπεξάρθρημα είναι σπανιότερη αλλά πιο σοβαρή από το διάστρεμμα κάκωση κατά το οποίο εκτός από μερική κάκωση του συνδέσμου και του ορογόνου θυλάκου μια μικρή παρεκτόπιση των αρθρικών επιφανειών μεταξύ τους.
Αντίθετα στο εξάρθρημα, υπάρχει ρήξη του θυλάκου και ενός ή περισσοτέρων συνδέσμων της άρθρωσης με αποτέλεσμα να προκαλείται πλήρης παρεκτόπιση των αρθρικών επιφανειών μεταξύ τους. Στο εξάρθρημα είναι σαφής η παραμόρφωση της άρθρωσης, η αδυναμία στην κίνηση και ο έντονος πόνος και χρήζει ανάταξης, ακινητοποίησης και περίδεσης στις περισσότερες περιπτώσεις. 
Οι επιπλοκές των εξαρθρημάτων/υπεξαρθρημάτων είναι η δυσκαμψία που προκαλείται από ενδο/ εξω-αρθρικές συμφύσεις και η μετατραυματική εκφυλιστική αρθρίτιδα εξαιτίας της κάκωσης του αρθρικού χόνδρου. Επίσης μπορεί να εμφανιστούν αστα΄θεια της άρθρωσης, έκτοπη οστεοποίηση, σύνδρομο Sudeck,  κάκωση αγγείων και προδιάθεση για υποτροπιάζοντα εξαρθρήματα. 
Συχνότερα εξαρθρήματα σε αθλητές είναι αυτά της ωμικής ζώνης (πρόσθιο και οπίσθιο ώμου), του αγκώνα, της ποδοκνημικής. 
ΕΞΑΡΘΡΗΜΑ ΩΜΟΥ 
Διακρίνεται σε πρόσθιο και οπίσθιο ανάλογα με την θέση τηςκεφαλής του βραχιονίου ως προς την ωμογλήνη (αρθρική κοιλότητα της ωμοπλάτης). Συχνότερο είναι το πρόσθιο εξάρθρημα όπου εμφανίζεται αδυναμία κίνησης, ο ασθενής κρατά το άνω άκρο, έχει χαθεί η καμπυλότητα του ώμου και το χέρι φαίνεται πιο «μακρύ». Η ανάταξη γίνεται με απλούς χειρισμούς από ορθοπεδικό (μέθοδο Ιπποκράτη και μέθοδο Kocher) και επιβάλλεται η ακινητοποίηση για την αποκατάσταση της άρθρωσης. 

ΣΥΝΔΕΣΜΙΚΕΣ ΚΑΚΩΣΕΙΣ  ΤΟΥ ΓΟΝΑΤΟΣ
Οι πιο συνήθεις συνδεσμικές κακώσεις σε αθλητές αφορούν στην περιοχή του γόνατος (ειδικά σε αθλήματα όπως το ποδόσφαιρο, μπάσκετ, τέννις, σκι) όπου η φόρτιση και οι «παθολογικές» θέσεις της άρθρωσης προδιαθέτουν για κάκωση. 
Στην σταθερότητα του γόνατος συμμετέχει αφενός παθητικά  αρθρικός θύλακος , οι μηνίσκοι και οι σύνδεσμοι ως εξής: 
ΕΣΩ ΕΠΙΦΑΝΕΙΑ: έσω θυλακικός σύνδεσμος, έσω πλάγιος, οπίσθιος λοξός, ημιυμενώδης μυς
ΕΞΩ ΕΠΙΦΑΝΕΙΑ: έξω θυλακικός σύνδεσμος, τοξοειδής σύνδεσμος, έξω πλάγιος και η λαγονοκνημιαία ταινία, δικέφαλος μυς και λαγονοκνημιαία ταινία
ΣΤΑΘΕΡΟΤΗΤΑ ΠΡΟΣΘΙΑ - ΟΠΙΣΘΙΑ : οπίσθιος και πρόσθιος χιαστός αντιστοίχως 
Οι αστάθειες του γόνατος χαρακτηρίζονται ως στροφικές που σημαίνει ότι ο οπίσθιος χιαστός είναι ανέπαφος και σε γραμμικές όταν συνυπάρχει ρήξη οπίσθιου χιαστού. Οι γραμμικές αστάθειες με τη σειρά τους διακρίνονται:
 στην έσω γραμμική (βλάβη έσω στοιεχείων), 
έξω γραμμική (βλάβη έξω στοιχείων) 
οπίσθια (ρήξη οπίσθιου χιαστού)και 
οπίσθια  έσω στροφική αστάθεια (ρήξη οπίσθιου λοξού συνδέσμου μετά από ρήξη του οπίσθιου χιαστού) και διακρίνονται ανάλογα με το βαθμό της παρεκτόπισης σε Ι, ΙΙ, ΙΙΙ, βαθμού. 
ΟΙ πιο συνήθεις είναι κακώσεις των έσω συνδεσμικών στοιχείων. 

ΓΕΝΙΚΑ ΓΙΑ ΤΗΝ ΘΕΡΑΠΕΙΑ ΑΘΛΗΤΙΚΩΝ ΚΑΚΩΣΕΩΝ 
Η εξέλιξη στην Ιατρική Επιστήμη έχει βοηθήσει ώστε οι αθλητικές κακώσεις να αντιμετωπίζονται με αποτελεσματικότητα με τις πιο σύγχρονες μεθόδους έτσι ώστε οι αθλητές να μπορούν να επιστρέψουν στο άθλημα τους το ταχύτερο δυνατόν με την μικρότερη νοσηρότητα και τις μικρότερες πιθανότητες υποτροπής. Η ορθοπεδική και η φυσικοθεραπεία έχει τον κύριο στην αποκατάσταση της κάκωσης και της επανάκτησης της πλήρους κινητικότητας και δυνατότητα φόρτισης του μέλους σε επίπεδα άθλησης. 
Η ορθοπεδική αποκατάσταση γίνεται με τη χρήσης ειδικών επιδέσμων, νάρθηκα ή επεμβατικά (εσωτερική ή εξωτερική οστεοσύνθεση, ρομποτικά και ενδοσκοπικα και με τη χρήση και νεότερων μεθόδων. 
Σε αυτό έχουν συμβάλλει οι νέες Βιολογικές θεραπείες με
· τους αυτόλογους αυξητικούς παράγοντες από το αίμα του ασθενούς – Πλάσμα Πλούσιο σε Αιμοπετάλια (PRP) και
· τα Βλαστοκύτταρα,
χωρίς την χρήση φαρμακευτικών ή ξένων ουσιών, απόλυτα συμβατές με τον οργανισμό και σύμφωνες με τους περιορισμούς της Παγκόσμιας Ομοσπονδίας κατά του Ντόπινγκ.
Επίσης οι νέες αρθροσκοπικές επεμβάσεις και η τεχνικές ελάχιστης επεμβατικότητας παίζουν σημαντικό ρόλο στην εξειδικευμένη αντιμετώπιση και την ταχεία επάνοδο στις αθλητικές δραστηριότητες.
Η φυσικοθεραπεία χρησιμοποιεί ένα πλήθος τεχνικών όπως αθλητική και θεραπευτική μαλάξη, πλειομετρική άσκηση, υδροθεραπεία, ηλεκτροθεραπεία και πλήθος άλλων τεχνικών.









Οι κίνδυνοι τραυματισμού ανάλογα με το άθλημα
Ο κίνδυνος τραυματισμού εξαρτάται άμεσα από το είδος του αθλήματος, τη διάρκεια προετοιμασίας, το φύλο, την ηλικία και σαφέστατα τις προσωπικές ιδιαιτερότητες του κάθε αθλητή.
Σύμφωνα με παγκόσμιες στατιστικές μελέτες το πιο ευπαθές σημείο είναι η άρθρωση του γόνατος. Ακολουθεί η ποδοκνημική άρθρωση, ενώ μόλις το 10% των τραυματισμών αφορά την σπονδυλική στήλη.  
Κάθε αθλητής μπορεί να εκτεθεί σε κίνδυνο ποικίλων κακώσεων, ανάλογα με το άθλημά του. Ειδικότερα:
· Στο ποδόσφαιρο, μόνο στην Ευρώπη υπάρχουν 20.000.000 εγγεγραμμένοι με δελτίο αθλητές. Το 41% των τραυματισμών τους οφείλεται σε άμεση πλήξη, το 59% σε ατομικά λάθη. Πάνω από 8 στους 10 τραυματισμούς αφορούν το κάτω άκρο, με κύρια κάκωση τη θλάση του τετρακέφαλου μηριαίου. Όσον αφορά τις κακώσεις των συνδέσμων, ένας στους δύο ποδοσφαιριστές θα παρουσιάσει συνδεσμική βλάβη στο γόνατο (ρήξη πρόσθιου χιαστού, ρήξη έσω πλάγιου σύνδεσμου).
· Οι δρομείς ταχύτητας και μεγάλων αποστάσεων μετρούν περίπου το 50% των τραυματισμών τους στο γόνατο.
· Το ski και το snowboard αριθμούν πάνω από 200 εκατομμύρια αθλητές παγκοσμίως, με κύριο τραυματισμό στο ski το γόνατο ενώ στο snowboard το άνω άκρο.
· Η χειροσφαίριση είναι ένα από τα ολυμπιακά αθλήματα με το υψηλότερο ρίσκο ή κίνδυνο τραυματισμού. Αναφέρονται περίπου 108 τραυματισμοί ανά 1000 ώρες παιχνιδιού ή 1,5 τραυματίας ανά αγώνα!
· Το μπάσκετ δεν είναι τυχαίο ότι είναι ένα από τα πρωτοπόρα σε τραυματισμούς αθλήματα. Μισό εκατομμύριο αθλητές του μπάσκετ θα επισκεφθούν γιατρό μέσα σε ένα χρόνο. Πιο κοινές κακώσεις είναι το διάστρεμμα της ποδοκνημικής, θλάσεις – κατάγματα δακτύλων και κακώσεις γόνατος με κύρια τη ρήξη του πρόσθιου χιαστού. Στην ενόργανη γυμναστική, που αντιπροσωπεύεται με ποσοστό 75% από γυναίκες, 70% των κακώσεων – τραυματισμών αφορούν τα κάτω άκρα και το υπόλοιπο 30% τα άνω άκρα, την οσφυϊκή χώρα και τη λεκάνη.
· Η κολύμβηση που συνιστάται από πολλούς γιατρούς για αποκατάσταση δείχνει να έχει τους λιγότερους τραυματίες, με μόλις 4 τραυματίες ανά 1000 ώρες κολύμβησης. Η πιο συχνή κάκωση αφορά την άρθρωση του ώμου, μιας και κατά μέσο όρο ένας κολυμβητής θα κάνει περίπου 2,5 χιλιάδες ανοίγματα (9μίλια).
· Το βόλεϊ παρουσιάζει σημαντικά χαμηλότερα ποσοστά τραυματισμών σε σχέση με το ποδόσφαιρο και το μπάσκετ. Το διάστρεμμα της ποδοκνημικής άρθρωσης έχει τη «μερίδα του λέοντος» σε αυτό το άθλημα και ακολουθούν οι τραυματισμοί στο γόνατο, τα δάκτυλα, τον καρπό και τον ώμο.
Εφόσον η συντηρητική θεραπεία δεν έχει αποτέλεσμα στην αντιμετώπιση των αθλητικών κακώσεων, απαιτείται χειρουργική επέμβαση. Εφαρμόζουμε σύγχρονες τεχνικές ελάχιστης επεμβατικότητας , με στόχο τη μείωση του χρόνου παραμονής στο νοσοκομείο και την άμεση  επάνοδο στις αθλητικές δραστηριότητες.
Η σωστή επιλογή αθλήματος όπως και η συνετή προετοιμασία σε όλους τομείς από τη διατροφή, την ενδυνάμωση μέχρι την αντοχή καθιστούν ένα προφίλ αθλητή με λιγότερες πιθανότητες τραυματισμού. Το ζητούμενο στην άσκηση είναι να αθλούμαστε με ασφάλεια.


ΑΣΚΗΣΗ ΚΑΙ ΠΑΧΥΣΑΡΚΙΑ
Παραδοσιακά η παχυσαρκία θεωρείται πρόβλημα των ενηλίκων αλλά τελευταία αυξάνεται το ποσοστό της και στον παιδιατρικό πληθυσμό. Προδιαθέτει σε στεφανιαία νόσο, αγγειακά εγκεφαλικά επεισόδια και σακχαρώδη διαβήτη, αναπνευστική δυσλειτουργία (άπνοιες, μειωμένη αντοχή στην αερόβια άσκηση) και προδιαθέτει σε τραυματισμούς των αρθρώσεων από την καταπόνηση από το βάρος και την κακή τεχνική στη διάρκεια της άθλησης. Δείκτης μάζας σώματος ή ΒΜΙ άνω του 30 είναι συμβατός με παχυσαρκία και άνω του 35 η παχυσαρκία θεωρείται νοσογόνος. 
Είναι σαφές ότι η άθληση και μάλιστα η αερόβια είναι απαραίτητη για την καλή υγεία και τη μείωση του σωματικού βάρους, οι παχύσαρκοι όμως αθλητές πρέπει να εξετάζονται και να γίνεται επιλογή του αθλήματος βάσει των φυσικών δυνατοτήτων και περιορισμών. Κάποια αθλήματα όπως η σφύρα, το ακόντιο και γενικά οι ρήξεις χαρακτηρίζονται από υπέρβαρους αθλητές οι οποίοι όμως ακολουθούν ειδικά προγράμματα άθλησης και διατροφής. 

ΑΣΚΗΣΗ ΣΕ ΑΣΘΕΝΕΙΣ ΜΕ ΣΑΚΧΑΡΩΔΗ ΔΙΑΒΗΤΗ 
 Ο νεανικός ή ινσουλινοεξαρτώμενος ή σακχαρώδης διαβήτης τύπου Ι είναι μια πάθηση που χαρακτηρίζεται από την αδυναμία εισόδου γλυκόζης στο κύτταρο λόγω έλλειψης ινσουλίνης η οποία για αυτό το λόγο πρέπει να χορηγείται εξωγενώς με υποδόρια έγχυση (ένεση ή αντλία) .
Οι ασθενείς με ΣΔΙΙ θα πρέπει να ενθαρρύνονται για όσο πιο φυσιολογική ζωή και για τηνν υγεία τους η άσκηση παίζει σπουδαίο ρόλο. Ασθενείς που αθλούνται τακτικά ή επαγγελματίες αθλητές  συστήνονται συνδυασμοί χορήγησης ινσουλίνης βραδείας και ταχείας δράσης  ή χρήση αντλίας για μεγαλύτερη ευελιξία και  καλύτερη ρύθμιση με μείωση του κινδύνου κυρίως των επικίνδυνων υπογλυκαιμιών. 
Στο ΣΔΙΙ που αφορά άτομα μέσης ηλικίας, επειδή σχετίζεται με συνοδά προβλήματα (π.χ. καρδιαγγειακά) επιβάλλεται η ιατρική εξέταση και συμβουλή σχετικά με το επίπεδο της άθλησης που θα ακολουθηθεί. 

ΑΣΚΗΣΗ ΣΤΗΝ ΤΡΙΤΗ ΗΛΙΚΙΑ
Τα άτομα της 3ης ηλικίας είναι φυσικό να έχουν μια σειρά από θέματα υγείας που θέτουν περιορισμούς στην κίνηση, άθληση και στις αντοχές.  
Συγκεκριμένα μπορεί να πάσχουν από: 
1. Χρόνια προβλήματα υγείας για τα οποία λαμβάνουν συχνά πολλά και διαφορετικά φάρμακα
2. Καρδιαγγειακά προβλήματα (στεφανιαία νόσος, εγκεφαλικά επεισόδια, υπέρταση, αρρυθμίες κ.ο.κ)
3. Κινητικά προβλήματα απότοκα παθολογίας των οστών και των αρθρώσεων (π.χ. οστεοχονδρίτιδες, αλλοιώσεις αρθρικού χόνδρου, αρθρίτιδες, οστεοπόρωσης)
4. Χειρουργεία
5. Νευρολογικά προβλήματα (π.χ. αστάθεια, πάρεση ή παράλυση μυών μετά αγγειακά εγκεφαλικά επεισόδια, δυσκαμψία και αστάθεια από Parkinson) και μειωμένη μυϊκή ισχύς και ευλυγισία από μειωμένη φυσική δραστηριότητα. 
Η άσκηση στην ηλικία αυτή είναι επίσης απαραίτητη γιατί βελτιώνει την γενική κατάσταση της υγείας, την ποιότητα ζωής, καθυστερεί την εξελισσόμενη φθορά του οργανισμού και τη συσσώρευση επιπλέον προβλημάτων από την μειωμένη φυσική δραστηριότητα, βελτιώνει την ψυχολογία αλλά και την κοινωνικοποίηση και βοηθά κα στη ρύθμιση της φαρμακευτικής αγωγής. 
Είναι σαφές ότι στενή ιατρική παρακολούθηση και επιλογή του επιπέδου και του είδους της άθλησης είναι επιβεβλημένη. 

ΤΑ ΕΠΤΑ ΣΗΜΕΙΑ ΤΗΣ ΣΩΜΑΤΙΚΗΣ ΕΥΡΩΣΤΙΑΣ ΚΑΙ Η ΣΗΜΑΣΙΑ ΤΗΣ ΑΘΛΗΣΗΣ ΓΙΑ ΗΛΙΚΙΩΜΕΝΟΥΣ, ΠΑΣΧΟΝΤΕΣ, ΑΜΕΑ 
Τα επτά σημεία της σωματικής ευρωστίας είναι:
6. Η αεροβική δύναμη που καθορίζεται από την λειτοργία των πνευμόνων, του καρδιαγγειακού και του μυΛικού συστήματος στην πρόσληψη, μεταφορά και χρήση του οξυγόνου αντιστοίχως.
7. Η μεταβολική λειτουργία ως ικανότητα να ελέγχει τα επίπεδα της γλυκόζης και του pH του οργανισμού
8. Η μυϊκή αντοχή σε αναερόβιο επίπεδο
9. Ο συντονισμός, η ισορροπία και η ιδιοδεκτικότητα 
10. Η αεροβική αντοχή που συνδέεται με το όριο του γαλακτικού
11. Η ευελιξία των κινήσεων σε επίπεδο άρθρωσης ή ομάδας αρθρώσεων (ευλυγισία)
12. Η μυϊκή δύναμη 
Είναι σαφές ότι η άθληση συντελεί στην βελτίωση όλων των παραπάνω για το λόγο αυτό είναι απαραίτητη σε όλα τα άτομα ανεξαιρέτως ακόμα και σε αυτά που ανήκουν σε ευπαθείς ομάδες (π.χ. ηλικιωμένοι, πάσχοντες από χρόνια προβλήματα υγείας) και σε άτομα με ειδικές ανάγκες (ΑΜΕΑ) γιατί βελτιώνει την ποιότητα ζωής, την κατάσταση της γενικότερης υγείας τους (σωματικής και ψυχικής) και μπορεί να καθυστερήσει την φυσιολογική φθορά λόγω της πάθησης ή της γήρανσης. 
Είναι σαφές ότι ειδικά σε αυτές τις περιπτώσεις ο τακτικός έλεγχος από τους θεράποντες ιατρούς και η ενδεικνυόμενη θεραπεία επιβάλλεται για να μπορεί το άτομο να αθληθεί με τη μέγιστη ασφάλεια. 

